kardosdrur/scandi-wiki huggingface dataset:
Frederiksberg Idræts-Forening

Frederiksberg Idræts-Forening (forkortet Frederiksberg IF, FIF) er en idrætsklub hjemmehørende på Frederiksberg i København med afdelinger for atletik, håndbold og petanque.

Klubben blev stiftet d. 24. februar 1913 og fik navnet "Hafnia" (det latinske navn for København), fordi et af medlemmerne havde et stempel med bogstaver HI. Den 3. april 1919 skiftede klubben navn til det nuværende, Frederiksberg Idræts-Forening.

I de første år dyrkede man løb og kapgang, fortrinsvis i området omkring Rehbergs Fælled på det sted hvor Lindevangsparken ligger i dag. Nogle medlemmer var også fodboldinteresserede, og man deltog i nogle år i fodboldkampe. Senere kom også boksning, svømning (1934), håndbold (1935) og i 1943 ski- og orienteringsløb på programmet. Fra 1951 til midten af 1960'erne havde klubben en basketballafdeling. Petanque-afdelingen blev oprettet i 1994.

I 1916 fik klubben sin første danske mester, idet Hans Buchardt vandt marathonløbet i tiden 2:51:15. Dette gentog han året efter i eksakt samme tid. Anders Petersen og Ejnar Jensen blev ved de Olympiske Lege i Antwerpen i 1920 klubbens første OL-deltagere. Bokseren Anders Petersen vandt sølv i fluevægt.

Klubbens hjemmebane, Frederiksberg Stadion, blev indviet i 1924. Klubben oprettede en ungdomsafdeling i 1923 og en kvindeafdeling i 1928, som havde sit eget område, Kastegården.

Atletik 
I atletik har klubben vundet 243 danske mesterskaber. Kvinderne har vundet 135 mesterskaber, hvor især Nina Hansen/Fahnøe med 47 og Dorthe Rasmussen/Wolfsberg med 27 har markeret sig. Mændene har vundet totalt 108 mesterskaber med Preben Kristensen (11) og Knud Schibsbye (9) som de mest vindende.

Håndbold 
I håndbold har kvinderne markeret sig bedst med 12 danske mesterskaber, hvilket var rekord indtil 22. maj 2010 hvor Viborg Håndboldklub, vandt deres 13 DM-titel. Landspokalturneringen for kvinder har klubben dog vundet 11 gange (rekord) mod Viborg Håndboldklubs 10. Klubben er i gennem tiderne en af de bedste klubber i dansk kvindehåndbold, især med bidrag fra Anne-Marie Nielsen, som har spillet 180 landskampe. Blandt andre spillere kan nævnes Camilla Andersen, Mette Vestergaard, Marianne Florman, Bo Spellerberg og Morten Krampau.

Elitehåndbolden i FIF hørte fra 2002 til 2010 under PARKEN Sport & Entertainment A/S, som under navnet FCK Håndbold spillede på licens fra moderklubben Frederiksberg IF. FIF spiller nu igen på egen licens og har hold i både Damehåndboldligaen og Håndboldligaen sæsonen 2010/2011.
FIF's offcielle fanfraktion kalder sig FIF Ultras. Efter denne sæsonen lukkede man klubben ned, og der blev lavet en ny klub på, den gamle licens, nu med nyt navn København Håndbold.

Dameholdet i sæsonen 2012/13

Petanque 
Petanqueafdelingen havde tre FIF-kvinder, Susanne Kramer og Lene Kaaberbøl og Sonja Poulsen, som vandt sølv ved VM i Frankrig 2000.

Kilder / eksterne henvisninger 
 FIF's hjemmeside  
 FIF Håndbold - Fanklubben 

Atletikklubber i Danmark
Sportsklubber i København
Etableret i 1913
Håndboldklubber i Danmark
Idrætsforeninger i Danmark
Idræts-Forening
Bernhard Bøggild

Bernhard Christoffer Wilkens Bøggild (født 1. marts 1858 i Vammen Præstegård ved Viborg, død 26. april 1928) var en dansk ingeniør og professor ved Den Kongelige Veterinær- og Landbohøjskole.

Bøggild blev student 1877, polyteknisk kandidat 1882, studerede i et par år mælkeridriften i ind- og udland og ansattes 1886 som Landhusholdningsselskabets konsulent i mejeribrug. Han udgav 1887 et lille skrift Andelsmælkerier og 1890-91 et stort og fortrinligt skrift Mælkeribruget i Danmark (3. udgave 1907). Længe har Danmark, som bekendt, haft førerstillingen i mælkeridriften verden over; men først Bøggild har leveret en håndbog for dets vigtigste erhvervsgren og gjort rede for dennes udvikling til nutiden. Endvidere har Bøggild udgivet Mælkeribruget i fremmede Lande (1897) og Kortfattet Mælkerilære for Elever i Landbrugsskoler (1899) samt skrevet talrige afhandlinger til fagbladene. Efter professor Thomas Riise Segelckes død 1902 blev Bøggild fra 1903 hans efterfølger som professor ved Landbohøjskolen og fratrådte samtidig stillingen som Landhusholdningsselskabets mejerikonsulent. December 1910 valgtes Bøggild til medlem af selskabets bestyrelsesråd. Han var bestyrelsesmedlem i Fédération International de Laiterie og formand for dennes danske afdeling. Han var Ridder af Dannebrog.

Bøggild tog 1923 afsked fra lærergerningen og oprettede samme år flidsstipendium for mejeribrugsstuderende ved Landbohøjskolen. Han var æresmedlem af British Dairy Farmers Association og medlem af det svenske Landbrugsakademi.

Eksterne henvisninger 
 

Ingeniører fra Danmark
Faglitterære forfattere fra Danmark
Riddere af Dannebrog
Danskere i 1800-tallet
Danskere i 1900-tallet
Ansatte ved Den Kongelige Veterinær- og Landbohøjskole
Medlemmer af Kungliga Lantbruksakademien
Personer i Kraks Blå Bog (afdøde)
Dansksprogede forfattere fra Danmark
To Lose My Life...

To Lose My Life... (og kendt som To Lose My Life Or Lose My Love) er det første album fra det britiske rockband White Lies. Albummet blev udgivet den 13. januar 2009 og er produceret af Ed Buller og Max Dingel.

Spor 
 "Death" – 5:01
 "To Lose My Life" – 3:11
 "A Place to Hide" – 5:01
 "Fifty on Our Foreheads" – 4:21
 "Unfinished Business" – 4:18
 "E. S. T." – 5:01
 "From the Stars" – 4:52
 "Farewell to the Fairground" – 4:16
 "Nothing to Give" – 4:11
 "The Price of Love" – 4:38

Album fra 2009
White Lies-album
Alternative-album
Ekstra Bladets Skolefodboldturnering

Ekstra Bladets Skolefodboldturnering er en fodboldturnering, hvor alle danske folkeskoler kan deltage. Den er arrangeret af Ekstra Bladet og bliver spillet i både drenge- og pigerækker. Finalerne spilles i Parken på Østerbro. Finalen bliver sendt på TV2. Turneringen er i 2019, overgået til DR-Ultra i samarbejde med DBU. Turneringens nye navn lyder deraf Ultra Skolepokalen

Tidligere finaler

Drenge

Piger

Eksterne henvisninger 
 Turneringens hjemmeside

Noter 

Fodboldturneringer i Danmark
Etableret i 1961
Ekstra Bladet
Dilophosaurus

Dilophosaurus var en kødædende dinosaurus fra juratiden. Den blev først beskrevet af Samuel Welles i 1954 under navnet Megalosaurus Wetherilli på baggrund af tre individer, han udgravede i 1942. Det var en Navajo-indianer ved navn Jesse Williams, der i 1940 opdagede det første af disse tre individer.
I 1964 fandt Welles et nyt og bedre bevaret skelet af et voksent individ, og han kunne se, at der var tale om en helt ny theropodslægt. Welles foreslog da i 1970 det nye navn Dilophosaurus til det fundne materiale.

Dilophosaurus er en ceratosaur beslægtet med den kraftigere byggede Ceratosaurus og den lille, elegante, langhalede Coelophysis fra Trias.

Eksterne henvisninger 

Dinosaurer
Kjellerup Håndboldklub

Kjellerup Håndboldklub er en håndboldklub i Kjellerup i Midtjylland. Klubben blev blev oprettet i 1919 under navnet Levring IF efter den nærliggende by Levring, men skiftede navn til Kjellerup Håndboldklub i 2008. Klubben spiller i Kjellerup Hallen.

Eksterne henvisninger 
 Infosport Kjellerup HK 
 Kjellerup HKs hjemmeside

Håndboldklubber i Danmark
Håndboldklub
Etableret i 1919
Det autonome præfektur Linxia Hui

Linxia Hui er et autonomt præfektur for de muslimske huikinesere, i provinsen Gansu, i den vestlige del af Kina. Befolkningen anslås (2004) til 1,9 millioner.

Byen Linxia var i sin tid et vigtigt stoppested på Silkevejen.

Linxia præfekturet ligger i den sydvestlige del af det centrale Gansu. Deet ligger lige syd for Lanzhou, og grænser mod vest til provinsen Qinghai, mod syd ligger Det autonome præfektur Gannan for tibetanerne, og bypræfekturet Dingxi ligger mod øst.

Landskabet når op i 2000 meter over havet. Den gule flod løber gennem den nordvestlige del af præfekturet.

Administrative enheder 
Det autonome præfektur Linxia Hui består af et byamt, fem amter og to autonome amter:

 Byamtet Linxia – 临夏市 Línxià Shì ;
 Amtet Linxia – 临夏县 Línxià Xiàn ;
 Amtet Kangle – 康乐县 Kānglè Xiàn ;
 Amtet Yongjing – 永靖县 Yǒngjìng Xiàn ;
 Amtet Guanghe – 广河县 Guǎnghé Xiàn ;
 Amtet Hezheng – 和政县 Hézhèng Xiàn ;
 Det autonome amt for dongxiangene – 东乡族自治县 Dōngxiāngzú Zìzhìxiàn ;
 Det autonome amt Jishishan for bonan-, dongxiang- og salarfolkene – 积石山保安族东乡族撒拉族自治县 Jīshíshān Bǎo'ānzú Dōngxiāngzú Sālāzú Zìzhìxiàn.

Autonome præfekturer i Kina
Silkevejen
Gansu
LEGO Universe

LEGO Universe var et massively multiplayer online game udviklet af NetDevil udgivet den 26. oktober 2010, med et tidligt startskud (8. oktober 2010) for LEGO-"grundlæggere", som bestod af brugere, der forudbestilte spillet. Det blev globalt distribueret af Warner Bros. Interactive Entertainment. Dets udgivelse blev udskudt fra det oprindelige estimat for 2009, sent i november 2008, og midt-2008. Spillet var tilgængeligt på engelsk og tysk. Serverne blev lukket permanent den 30. januar 2012.

Referencer

Universe
Computerspil fra 2010
Minister

Minister (af latin minister: 'tjener, undergiven') er en titel, som bruges af medlemmer af en regering. En minister har ofte ansvaret for et afgrænset område - embede, og inkluderer i mange lande et ministerium.

I Danmark 
Indtil 1909 blev regeringens ministre pr. automatik udnævnt til Kommandører af Dannebrogordenen, når de tiltrådte, ligesom de indtil da, også fik udleveret en uniform og kårde.

Kilder 

Politiske embeder
Titler i Rangfølgens klasse 1
Verdensmesterskabet for klubhold i håndbold

Verdensmesterskabet for klubhold i håndbold (eller IHF Super Globe) er en turnering for de kontinentale mestre for klubhold for mænd. Turneringen drives af International Handball Federation. Europa er repræsenteret af vinderen af EHF Champions League. Turneringen afvikles en gang om året.

Medaljevindere siden 2010

Eksterne henvisninger 
 Super Globe 2010 
 Super Globe 2011 
 Super Globe 2012 
 Super Globe 2013 
 Super Globe 2014 
 Super Globe 2015 
 Super Globe 2016 

Håndboldturneringer
Gunner Larsen

Gunner Larsen (født 30. marts 1938 i Valby, død 29. januar 2010) var en dansk typograf og socialdemokratisk politiker, der fra 1. marts 1983 til 1. april 2000 var borgmester i Glostrup Kommune.

Gunner Larsen blev født i Valby men flyttede snart til Glostrup, hvor han voksede op. Hans far, Robert Larsen, var automekaniker og aktiv modstandsmand under besættelsen. Men sønnen Gunner interesserede sig imidlertid ikke for biler og anskaffede sig aldrig en sådan. I stedet blev han uddannet typograf på Folkebladet i Glostrup, hvor han efterfølgende blev ansat.

Som blot 16-årig blev han leder af den lokale afdeling af DUI, og dernæst blev han formand for DSU's afdeling i Glostrup. I 1962-1965 var han bestyrelsesmedlem i DSU Københavns Amt, og i 1965-1968 bestred han posten som formand for Socialdemokratiet i Glostrup.

I 1966 blev han valgt for Socialdemokratiet til kommunalbestyrelsen i Glostrup Kommune, hvor han havde sæde indtil 31. december 2001. I 1974 blev han valgt til 1. viceborgmester, og den 1. marts 1983 overtog han posten som borgmester efter Martin Nielsen, som valgte at nedlægge sit hverv for i stedet at blive direktør for Glostrup Boligselskab.

Gunner Larsen tiltrådte borgmesterposten midt i en økonomisk krisetid. Det betød, at han måtte starte med at gennemføre besparelser. Først i 1990'erne begyndte det at lysne igen. På trods af besparelserne blev han en populær borgmester, som blev genvalgt ved kommunalvalgene i 1985, 1989, 1993 og 1997. Også uden for kommunegrænsen var han vellidt og respekteret, og blev derfor tildelt ekstra poster som bl.a. formand for Vestegnens Brandvæsen, formand for Glostrup Boligselskab og formand for Vestforbrænding.

Kunsten havde en særlig plads i Gunner Larsens hjerte, og han var drivkraften bag opsætningen af mange skulpturer og anden kunst i kommunen.

Kilder / eksterne henvisninger 
 Hans-Henrik Rasmussen: Glostrups historie (Glostrup Kommune, 2009)
 Glostrup Kommune: Tidligere borgmester Gunner Larsen er død (29. januar 2010)  (også trykt i Folkebladet, 3. februar 2010)
 Socialdemokraterne i Glostrup – Søren Enemark: Vi har mistet en ven (også trykt i Folkebladet, 3. februar 2010)
 Tidligere borgmester Gunner Larsen er død (Folkebladet, 3. februar 2010)
 

Borgmestre fra Socialdemokraterne
Borgmestre i Glostrup
Personer fra Glostrup
Personer fra Valby
DHF's Landspokalturnering 2010

DHF's landspokalturnering i 2010 var den 47. udgave af DHF's Landspokalturnering. De indledende runder blev afviklet i efteråret 2009 og foråret 2010, hvor Jydsk Håndbold Forbund afleverede otte deltagere til 1/8-finalerne der som den første runde er landsdækkende. De øvrige fem regionale forbund afleverede tilsammen de sidste otte deltagere til 1/8-finalerne, der blev afviklet i efteråret 2010. Finalerne blev afviklet 28. december 2010 og vinderen kvalificerer sig til Cup Winners' Cup 2011/2012.

Hos herrerne vandt AG København sin første titel, ved at vinde pokalfinalen med 26-20 over Århus Håndbold, mens Viborg HK vandt sin ottende pokaltitel med en sejr på 36-28 over Team Tvis Holstebro

Mænd

1/8-finaler 
Otte hold fra Jylland og otte hold fra Østdanmark (inkl. Fyn) har kvalificeret sig til 1/8-finalerne. Kampene skulle spilles senest 4. september 2010.

1/4-finaler

Final 4 
De fire vindere af kvartfinalerne spillede final 4-stævne i NRGi Arena i Århus 27.-28. december 2010.

Der blev trukket lod til Final-4-stævnet den 6. november 2010.

Semifinaler

Finale

Damer

1/8-finaler 
Otte hold fra Jylland og otte hold fra Østdanmark (inkl. Fyn) har kvalificeret sig til 1/8-finalerne. Kampene skulle spilles senest 4. september 2010.

1/4-finaler

Semifinaler 
Semifinalerne blev afviklet i Forum Horsens den 30. oktober.

Finale 
Finalen afvikles i NRGI Arena i Århus den 28. december kl. 14:15.

Kilder 
 Resultater, herrer 
 Resultater, damer 
 Mændenes pokalterminer 2010 
 Kvindernes pokalterminer 2010 
 Pokallodtrækning til 10.000 til håndbold, hbold.dk

Noter

2010
Håndbold i 2010
Venskabsporten

Venskabsporten (kinesisk: 友谊关, pinyin: Yǒuyǐ Guān, tidligere 镇南关, pinyin: Zhènnán Guān; vietnamesisk: Hữu Nghị Quan, tidligere Ải Nam Quan, er en port som står på grænsen mellem Guangxi i Folkerepublikken Kina og Lang Son i Vietnam. Begge de nuværende navne på de to sprog betyder Venskabsporten.

Vietnams rigsvej 1 A og Kinas rigsvej 322 mødes her.

Denne grænseovergang er en af Vietnams travleste grænsehandelsposter.

Bygninger, konstruktioner og anlæg i Vietnam
Guangxi
Bygninger, konstruktioner og anlæg i Kina
Zoo Magazine

Zoo Magazine var et dansk tidsskrift om musik, der udkom hver anden måned fra Haarder Publishing i 1996-1999, og indeholdt interviews, artikler, anmeldelser, nyheder, etc.

Der fulgte ofte en musik-cd med bladet, som blev redigeret af Morten Steiniche.

Emnet var især rockmusik, men bladet kom bredt omkring og havde også artikler om kultfilm, etc.

Kendte skribenter, der leverede til Zoo Magazine: Bo Green Jensen, Lars Rix, Henriette Lungholt, Anders Houmøller Thomsen, Niels Pedersen, Martin Kongstad, Anders Jørgensen, Tonie Yde Højrup, Jens Jam Rasmussen, Kasper Olsen og Michael Rachlin.

Referencer

Eksterne henvisninger 
Rockhistorie.dk: Fortegnelse over danske populærmusikmagasiner 

Tidsskrifter om musik
Tidsskrifter fra Danmark
Etableret i 1996
Ophørt i 1999
Hagbard Jonassen

Hagbard Jonassen (24. maj 1903 i Humlum – 1. marts 1977 i Gentofte) var en dansk botaniker, kvartærgeolog, militærnægter og pacifist. Hans bidrag til tolkningen af pollendiagrammer står stadig. Han var blandt de første til at bruge nutidig pollenregn fanget i mospuder som en afgørende hjælp til aflæse fortidig vegetation ud af fossile pollenspektre.

Videnskabeligt virke 
Han studerede naturhistorie ved Københavns Universitet og blev cand. mag. i 1931. Han blev så assistant for Knud Jessen, professor i botanik Københavns Universitet og direktør for Botanisk Have. Jonassen assisterede Jessen i dennes arbejde med Irlands vegetationshistorie. 

Jonassens vigtige værk er hans doktordisputats fra 1950. Heri viste han af Vestjylland havde været dækket af skov indtil heden bredte sig.

Pacifisme 
Jonassen var medgrundlægger af Aldrig Mere Krig i 1926. Han var på det tidspunkt stud. mag. og militærnægter i Gribskov, hvorfra han var cyklet til det stiftende møde i Helsingør. Han blev valgt til næstformand. 1936-42 var han formand, hvorefter han ønskede at gå af, men fortsatte som næstformand. I 1964 afløste han Svend Haugaard som formand, men kort efter blev posten nedlagt og kollektiv ledelse indført.

Jonassen var også i 1944 medgrundlægger af Fredsvenners Hjælpearbejde, som senere skiftede navn til Mellemfolkeligt Samvirke, igen sammen med Svend Haugaard.

Referencer 

 
 
 
 
 Jonassen, H. og Mogens B. Lange (1966) Biogeografi. København, 63 s.
 Jonassen, Hagbard (1945) Resistance in Denmark. Enfield, War Resisters' International. 7 s. 
 Jonassen, Hagbard (1965) Mellemfolkeligt Samvirke 1944-1964, 51 s. (2. udg. 1966, 71 s.). Mellemfolkeligt Samvirke, København. Serie: Internationalt Samarbejde 5.
 Woel, Cai M., red. (1953) To verdener, De forenede Stater og Sovjet-Unionens udvikling og stilling i vor tid, Bd. 1: U.S.A., Amerikas Forenede Stater / Af Hagbard Jonassen. Bd. 2: U.S.S.R., Europa og Asiens Rusland / Af Hagbard Jonassen m.fl. Odense. Oversat til svensk af Karl-Evert Almblad som "Öst-väst : tvä världar" Stockholm, Örnkrona, 1954.
 Nordens Enhed. Artikler af Fridlev Skrubbeltrang, H. P. Hansen, Hagbard Jonassen, Uffe Hansen. Udg. af: Aldrig mere Krig, Holbæk, 40 s. 1942.

Botanikere fra Danmark
Geologer fra Danmark
Pacifister fra Danmark
Alumni fra Københavns Universitet
Storflåtan

Storflåtan er en sø som ligger i Ringerike kommune i Viken fylke i Norge.

Flere skiløjper krydser søen, deriblant løjpen til Grenaderløbet. Storflåtan gård ligger øst for søen. Der er en dæmning ved udløbet i øst mod Vesleflåtan. Storflåtan indgår i Oslomarkavassdragene. Tømmer fra Steinsfjorden blev tidligere transporteret gennem Oslomarka over blandt andet Damtjern over i Storflåtan og videre over til savværkerne ved Bogstadvannet.

Eksterne henvisninger 

Skiforeningen om Storflåtan 
Dybdekart hos NVE 

Søer i Viken
Steinsfjorden

Steinfjorden eller Steinsfjorden er navnet på flere norske fjorde og en del af en sø:

 Steinfjorden (Gamvik) – en arm af Mehamnfjorden i Gamvik kommune i Finnmark.
 Steinfjorden (Berg) – en fjord i Senja kommune i Troms.
 Steinsfjorden (Vestvågøy) – en fjord i Vestvågøy kommune i Nordland.
 Steinsfjorden (Buskerud) – en arm af søen Tyrifjorden i Ringerike og Hole kommuner i Buskerud.
Tusind øjne

Tusind øjne, i perioder også kaldet 1000 Øjne (), var et dansk tidsskrift i avisform, der udkom med 141 numre fra november 1976 til december 1993.

Udgivelsen havde undertitlen "filmavisen – en avis om store film i små biografer".

Filmtidsskrifter fra Danmark
Dahlandermotor

En dahlandermotor er en asynkronmotor/to-hastighedsmotor med pol-omkobbelbare viklinger. Dahlander-motorens kobling giver et poltal-forhold på 1:2. Ud fra dette kan vi udlede at dahlander-motoren kendes på forholdet i omdrejningstal på 1:2, som kan aflæses på mærkepladen. F.eks. 700 rpm ved lav hastighed og 1400 rpm ved høj, og mærkepladen vil altid vise følgende Δ/YY (konstant moment), eller Y/YY (ventilator moment). Den høje hastighed er i begge tilfælde dobbeltstjerne-kobling.

Der er flere måder at gøre en vikling pol-omkobbelbar på og derved få en bedre udnyttelse af motoren end ved motorer med adskilte viklinger. Hver fase består af to viklingsdele som er koblet i serie med hinanden.

Moment 
Hvis der ydes ca. samme moment i begge hastigheder, har motoren et konstant moment. Denne motortype angives som Δ/YY (trekant/dobbelt-stjerne). Konstant momentkobling bevirker, at motorens moment er det samme ved begge omdrejningstal. For at det er muligt skal mærke effekten være 3:2. Det opnås ved at koble viklingerne om til dobbelt stjerne ved høje omdrejninger. 
En dahlander motor med ventilator moment har et lavere moment når den kører lav hastighed og motor typen angives som Y/YY (stjerne/dobbelt-stjerne).

Se også 
Asynkronmotor
Vekselspænding (3-faset)

Elektromotorer
Hann. Münden

Hann. Münden (Hannoversch Münden) er en by og kommune i det centrale Tyskland, beliggende under Landkreis Göttingen i delstaten Niedersachsen. Byen ligger ved delstatens sydgrænse mod nabo-delstaten Hessen.

Ved Hann. Münden flyder kildefloderne Werra og Fulda sammen og bliver til floden Weser. Kommunen har cirka 24.525 indbyggere (31. dec. 2010). Så indbyggertallet er let faldende i forhold til året 2003, hvor det var 28.000.

Kilder

Eksterne henvisninger 

Byer i Kreis Göttingen
Kommuner i Niedersachsen
Byer i Niedersachsen
Hanse
Steinsfjorden (Buskerud)

Steinsfjorden er den nordøstlige  arm af Tyrifjorden og ligger fysisk i Ringerike (nordre del, cirka 1/3) og Hole (cirka 2/3) kommuner i Viken fylke i Norge.

Fakta 
Steinsfjorden har et areal på  cirka 13,9 km² og er forbundet med Tyrifjorden via Kroksund (E16 passerer over sundet via Kroksund bro og dæmninger på begge sider). Fjorden har en gennemsnitlig dybde på ca. 10,2 meter og maks. dybde på ca. 24 m. Sammenlignet med resten af Tyrifjorden er tilløbet til denne del af søen lille, hvilket  gør økosystemet sårbart. De sidste 50 år er fjorden derfor blevet forurenet, specielt som følge af udledninger fra landbruget.

Steinsfjorden indgår i Nordre Tyrifjorden våtmarkssystem (ramsarområde) og er kendt for sit fugleliv, geddefiskeri og sin bestand af ædelkrebs (Astacus astacus). Der er registreret 14 forskellige fiskearter der, blandt andet fire arter med laks (ørred, røje (Salvelinus alpinus),  gedde, aborre med flere.

Fjorden består af en række små øer og flere gode bade- og fiskepladser. Om sommeren er fjorden populær for småbådsfolket, mens den ved  vintertid er populær for isfiskere. I maj/juni hvert år afholdes Geddefestivalen her.

Øerne i Steinsfjorden 
Den sydligste ø i Steinsfjorden er, hvis man ser bort fra Sundøya og Slettøya som E16 passerer over mellem Sundvollen og Kroksund, Pålsøya. Videre ligger Amundsøya, Svinøya, Tvehjulingen og Ulvøya. Så følger Braksøya og Pipøya ud for Garntangen og Vik i Hole. Længere mod  nord ligger Småøyene og Tjuvholden, samt Maurøya og Herøya ud for Loretangen.

Vandpest 
Steinsfjorden blev invaderet af vandpest (Elodea canadensis) i 1978. Vandpesten nåede maksimal udbredelse i 1982 og har siden stabiliseret sig. Den har i de senere år dækket et område på cirka 3,7-3,9 km². I den senere tid har man registreret at svaner (knopsvaner og sangsvaner) er kommet i stort tal til Steinsfjorden, og de spiser  vandpesten, og i anslog forskere at biomassen var halveret siden topåret 1982, takket være rastende  svaner.

Naturbeskyttelse
Steinsfjorden ligger i et ramsarområde, men har ingen områdeværn (per mars 2008). Rundt omkring fjorden findes imidlertid vigtige vådområder for fugle. Dette gælder for eksempel vådmarks- og grundtvandsområderne ved Sjørvold, Steinsvika og Vik, samt flere af øerne. Det er derfor forventet at områdevern vil blive iværksat i nær framtid.

Kilder og henvisninger

Søer i Viken
Ramsarområder i Norge